لوګر ولایت کې د افغانی سرې میاشتې ټولنې له لوری 500 اړمنو کورنیو ته د مرستې لړۍ پیل شوه! نن چهارشنبه د روان 1444 سپوږمیز کال د شعبان المعظم د میاشتې پر 8مه نېټه چی د1401 لمریز کال د کب د میاشتې له 11 مې نېټې سره سمون لری د افغانی سرې میاشتې ټولنې له لوری د لوګر ولایت ازرې ولسوالۍ 500 اړمنو کورنیو ته د خوراکی توکو مرسته د افغانې سرې میاشتې ټولنې مرکزی سویل لویدیځ زون رئیس ښاغلی مولوی الیاس خیل "ناصری"، د لوګر سرې میاشتې رئیس ښاغلی مولوی نصرت , د OIC اسلامی همکاریو سازمان استازې, د ملک سلمان خیریه بنسټ استازی الحاج فضل الله صاحبزاده او یادې څانګې یو شمیرکارکونکو، رضاکارانو او رسنیو په شتون کې 6 قلمه خوراکی توکو مرسته پیل شوه. یاده مرسته چې د ملک سلمان خیریه بنسټ په مالی ملاتړ او اسلامی همکاریو سازمان OIC له لوری چمتو شوې وه؛ هرې کورنۍ ته 40 کیلو اوړه, 5 کیلو وریجې, 5 لیټره غوړی، 5 کیلو لوبیا,5 کیلو بوره او 2 کیلو خرما شامل دی. د مرکزِ سویل لویدیځ زون رییس ښاغلی مولوی الیاس خیل ناصری د مرستو د ویش په پیل کې د اسلامی همکاریو د سازمان او ملک سلمان خیریه بنسټ له بشری مرستو څخه مننه وکړه چې د افغانستان مظلوم ملت لاسنیوی یې پدې سخته حالاتو کې چې هیواد وال له اقتصادی ستونزو سره مخامخ دی وکړ او خپله اسلامی وجیبه یې تر سره کړه، نوموړی همدا راز ډاډ ورکړ چې ستاسې مرستې به پر اړمنو هیواد والو په بشپړه صداقت او ایماندارۍ سره وویشل شی. محترم مولوی الیاس خیل ناصری د افغانی سرې میاشتې له رهبرۍ څخه هم مننه وکړه چې د خیریه بنسټونو او استازو سره تل په دوامداره توګه اړیکې تامینوی تر څو د مرستو پر جلپ سره د هیواد په بیلابیلو برخو کې مرستې تر سره کړو. 02:10 PM khan wali Ahmadzai